**Ministru kabineta noteikumu projekta**

 **„**[**Noteikumi par oficiālās statistikas apkopošanu kultūras jomā**](http://likumi.lv/ta/id/198176-noteikumi-par-valsts-statistikas-apkoposanu-kulturas-joma)**””**

**sākotnējās ietekmes novērtējuma ziņojums (anotācija)**

|  |
| --- |
| I. Tiesību akta projekta izstrādes nepieciešamība |
| 1. | Pamatojums | Ministru kabineta noteikumu projekts „Noteikumi par oficiālās statistikas apkopošanu kultūras jomā”” (turpmāk – Projekts) izstrādāts, pamatojoties uz Statistikas likuma 11.pantu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Šobrīd oficiālās statistikas apkopošanu kultūras jomā un to veidlapu paraugus nosaka Ministru kabineta 2009.gada 22.septembra noteikumi Nr.1074 „Noteikumi par valsts statistikas apkopošanu kultūras jomā”” (turpmāk – Noteikumi Nr.1074). Ņemot vērā Statistikas likuma 11.pantu un pārejas noteikumu 2.punkta 11.apakšpunktu Kultūras ministrija sadarbībā ar Kultūras informācijas sistēmu centru un Valsts zemes dienestu ir aktualizējusi un izstrādājusi jaunu Ministru kabineta noteikumu projektu „Noteikumi par oficiālās statistikas apkopošanu kultūras jomā”, iepriekš sagatavotos grozījumus Projektā iestrādājot Ministru kabineta noteikumu projektā „Noteikumi par oficiālās statistikas apkopošanu kultūras jomā”.Projekta 3.punkts paredz, ka oficiālās statistikas veidlapas aizpilda elektroniskajā datu bāzē „Latvijas digitālā kultūras karte” (turpmāk – kultūras karte) tīmekļa vietnē [www.kulturaskarte.lv](http://www.kulturaskarte.lv).Saskaņā ar Projekta 4.3.apakšpunktu veidlapas kultūras kartē aizpilda pašvaldību profesionālās ievirzes mākslas skolas, mūzikas skolas un mākslas un mūzikas skolas. Projekta 3.pielikums nosaka sniedzamās informācijas veidu. Saskaņā ar Ministru kabineta 2010.gada 17.augusta noteikumiem Nr.788 „Valsts izglītības informācijas sistēmas saturs, uzturēšanas un aktualizācijas kārtība” Valsts izglītības informācijas sistēmā (turpmāk – sistēma) iekļauj informāciju par visām izglītības iestādēm, kuras reģistrētas Izglītības iestāžu reģistrā. Lai novērstu informācijas dublēšanu un samazinātu administratīvo slogu, salīdzinot ar līdz šim spēkā esošajiem Ministru kabineta 2009.gada 22.septembra noteikumiem Nr.1074 „Noteikumi par valsts statistikas apkopošanu kultūras jomā” (turpmāk – Noteikumi Nr.1074) būtiski samazināms kultūras kartē sniedzamās informācijas apjoms, saglabājot kontaktinformāciju, ziņas par infrastruktūru un atsevišķus datus par pedagoģisko personālu un audzēkņiem, kas noteiktos griezumos nav pieejami sistēmā.Saskaņā ar Noteikumu Nr.1074 4.8., 4.11. un 4.12.apakšpunktu veidlapu „Nozīmīgi pasākumi” kultūras kartē aizpilda pašvaldības un Kultūras ministrijas resora institūcijas. Ņemot vērā, ka informācijas par aktuālajām kultūras norisēm (norišu vieta, laiks, apraksti u.c.) apkopošana neietilpst Kultūras ministrijai noteiktajās funkcijās un šādas informācijas kvalitātes nodrošināšanai būtu nepieciešama papildu cilvēkresursu iesaiste, kā arī ņemot vērā to, ka līdzīga informācija tiek apkopota Latvijas oficiālajā tūrisma portālā [www.latvia.travel](http://www.latvia.travel/), pašvaldību un privātās informācijas vietnēs, lai samazinātu administratīvo slogu, informācija par nozīmīgiem pasākumiem turpmāk kultūras kartē netiks apkopota. Minētās informācijas izslēgšana no kultūras kartes nav pretrunā ar tās mērķiemSaskaņā ar Ministru kabineta 2015.gada 17.novembra noteikumu Nr.649 „Kārtība, kādā tiek aprēķināta un sadalīta valsts budžeta mērķdotācija māksliniecisko kolektīvu vadītāju darba samaksai un valsts sociālās apdrošināšanas obligātajām iemaksām” 4.punktu, mērķdotācijas apmēru aprēķināšanai tiek izmantoti dati, ko kolektīva dibinātājs sniedzis kultūras kartē. Ņemot vērā, ka daļa sniedzamās informācijas ir pieejama Latvijas Nacionālajam kultūras centram (dalība skatēs, izstādēs u.c.), lai novērstu papildus darbu māksliniecisko kolektīvu dibinātājiem, 4.pielikumā uzskaitīto sniedzamo datu apjoms samazināts.Saskaņā ar Muzeju likuma 9.panta piekto daļu Kultūras ministrija veido un uztur muzeju reģistru. Savukārt saskaņā ar Bibliotēku likuma 8.panta pirmo daļu ikviena bibliotēka reģistrējama Kultūras ministrijā mēneša laikā pēc tās nodibināšanas, un atbilstoši minētā panta ceturtajai daļai mēneša laikā pēc iesnieguma par bibliotēkas reģistrāciju iesniegšanas Kultūras ministrijā tā tiek uzņemta Bibliotēku reģistrā. Informācija par muzeju reģistra un Bibliotēku reģistra datiem pieejama kultūras kartē. Saskaņā ar Projekta 4.1.apakšpunktu kultūras kartes elektroniskajā datubāzē pieejama informācija par akreditētajiem valsts, pašvaldību, autonomajiem un privātajiem muzejiem, saskaņā ar Projekta 4.2.apakšpunktā noteikto kultūras kartes elektroniskajā datubāzē pieejama informācija par valsts, pašvaldību un citu atvasināto publisko personu dibinātajām un privātajām bibliotēkām, saskaņā ar Projekta 4.3.apakšpunktu kultūras kartes elektroniskajā datubāzē pieejama informācija par pašvaldību profesionālās ievirzes mākslas skolām, mūzikas skolām un mākslas un mūzikas vidusskolām, saskaņā ar Projekta 4.4.apakšpunktu kultūras kartes elektroniskajā datubāzē pieejama informācija par pašvaldību, autonomajiem un privātajiem kultūras centriem, saskaņā ar Projekta 4.5.apakšpunktu kultūras kartes elektroniskajā datubāzē pieejama informācija par valsts un pašvaldību dibinātajiem un privātajiem teātriem, saskaņā ar Projekta 4.6.apakšpunktu kultūras kartes elektroniskajā datubāzē pieejama informācija par valsts, pašvaldību un privātajām koncertorganizācijām un saskaņā ar Projekta 4.13.apakšpunktu kultūras kartes elektroniskajā datubāzē pieejama informācija par kino izrādīšanas vietām. Informācijā par muzeju, bibliotēku, mūzikas un mākslas skolu, kultūras centru, teātru, koncertorganizāciju un kino izrādīšanas vietu infrastruktūras raksturojumu pašlaik netiek iekļauta norāde par Nekustamā īpašuma valsts kadastra informācijas sistēmā piešķirto kadastra apzīmējumu un lietošanas veidu, kas nepieciešama nekustamā īpašuma nodokļa atvieglojumu un atbrīvojumu piešķiršanai. Lai īstenotu Ministru kabineta 2015.gada 20.oktobra sēdes protokollēmumā (prot. Nr.55 19.§) „Par Valsts kontroles revīzijas lietā Nr.5.1-2-17/2012 konstatēto problēmu novēršanu” noteikto – nodrošināt, ka par reģistrāciju atbildīgā iestāde, pieņemot lēmumu par informācijas ievietošanu attiecīgajā reģistrā vai informācijas sistēmā, balstās uz Nekustamā īpašuma valsts kadastra informācijas sistēmā reģistrētajiem objektu raksturojošiem datiem (tai skaitā lietošanas veidu) un noteiktā kārtībā iesniegt Ministru kabinetā sagatavotos normatīvo aktu projektus – Projekts ir papildināts ar informāciju par ēkas vai telpu grupas, kurā darbojas kultūras institūcija, kadastra apzīmējumu un lietošanas veidu, kas nepieciešams, lai pārraugošā iestāde izvērtētu Nekustamā īpašuma valsts kadastra informācijās sistēmā reģistrētā ēkas vai telpu grupas lietošanas veida atbilstību faktiskajai darbībai, kā arī nodokļu atvieglojumu un atbrīvojumu piešķiršanai. Saskaņā ar Projekta 4.1., 4.2., 4.4., 4.5., 4.6., 4.7., 4.8., 4.9., 4.11., un 4.13.apakšpunktu veidlapas kultūras kartē aizpilda akreditētie valsts, pašvaldību, autonomie un privātie muzeji, valsts, pašvaldību un citu atvasināto publisko personu dibinātās un privātās bibliotēkas, pašvaldību, autonomie un privātie kultūras centri, valsts un pašvaldību dibinātie un privātie teātri, valsts, pašvaldību un privātās koncertorganizācijas, Latvijas Nacionālais arhīvs, pašvaldības, pārvaldes institūcijas, Kultūras ministrija, biedrība „Latvijas Mākslinieku savienība”, biedrība „Latvijas Komponistu savienība” un kinoteātri. Projekta 1., 2., 4., 5., 6., 7., 8., 9., 11., 13., 14. un 15.pielikums nosaka sniedzamās informācijas veidu un apjomu. Kopš kultūras kartes izveides minēto institūciju aizpildāmajās veidlapās nepieciešams veikt precizējumus, gan uzlabojot formulējumus atbilstoši aktuālajām prasībām, gan svītrojot informācijas pieprasījumus, kas ir novecojuši vai nelietderīgi (piemēram, faksa numurs, interneta pieslēguma veids), gan pārstrukturējot datus, lai nodrošinātu ērtāku un pārskatāmāku datu ievadi respondentiem. Saskaņā ar Projekta 4.11.apakšpunktu oficiālās statistikas veidlapas, kurās ietverta informācija par pārvaldes institūcijām, nevalstiskajām organizācijām, radošajām rezidencēm, radošajām industrijām un mākslas galerijām, elektroniskajā datu bāzē aizpilda Kultūras ministrija. Ņemot vērā līdzšinējo pieredzi datu apkopošanā un ieguldīto resursu samēru attiecībā pret informācijas izmantojumu, kā arī ņemot vērā nepieciešamību ekonomēt resursus, lai pilnvērtīgi īstenotu Kultūras ministrijas noteiktās pamatfunkcijas, minēto institūciju pārskatu informatīvais apjoms ir samazināts.Projekta 6.punktā noteikti oficiālās statistikas pārskatu veidlapu aizpildes, pārbaudes un apstiprināšanas termiņi. Termiņi noteikti saskaņā ar grafiku, kurā veidlapās sniegtie dati iesniedzami Centrālajā statistikas pārvaldē. Saskaņā ar Noteikumu Nr.1074 4.15.apakšpunktu veidlapas kultūras kartē aizpilda kinoteātri. Ņemot vērā, ka daļa aktīvu kino izrādīšanas vietu nav atzīstamas par kinoteātriem (piemēram, Latgales vēstniecība „GORS”, Dobeles, Jelgavas un Jēkabpils kultūras nami u.c.), kā arī to, ka patlaban kinoteātra statuss nav nošķirams pēc tehniskā aprīkojuma kvalitātes, vārds „kinoteātris” noteikumos visās vietās aizstāts ar vispārīgu nosaukumu „kino izrādīšanas vieta”. Lai nodrošinātu provizorisku datu sagatavošanu iesniegšanai Eiropas Audiovizuālajai observatorijai, Starptautiskajai neprofesionālo kinematogrāfistu savienībai UNICA un starptautiskajai Eiropas kinoteātru organizācijai Media Salles, kino izrādīšanas vietu statistikas pārskatu iesniegšanas termiņš par iepriekšējo kalendāro gadu pārcelts uz kārtējā gada 15.janvāri. Noteikumi Nr.1074 ir spēkā līdz 2017.gada 31.maijam, tāpēc Projektā paredzēts, ka tas stāsies spēkā no 2017.gada 1.jūnija. Savukārt datu saņemšanu no Nekustamā īpašuma valsts kadastra informācijas sistēmas paredzēts uzsākt no 2018.gada 1.janvāra (Projekta 12.punkts). |
| 3. | Projekta izstrādē iesaistītās institūcijas | Kultūras ministrija, Latvijas Nacionālā bibliotēka, Latvijas Nacionālais kultūras centrs, Latvijas Nacionālais arhīvs, Nacionālais kino centrs, Kultūras informācijas sistēmu centrs, Valsts zemes dienests. |
| 4. | Cita informācija | Nav  |

|  |
| --- |
| II. Tiesību akta projekta ietekme uz sabiedrību, tautsaimniecības attīstību un administratīvo slogu |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Valsts un pašvaldību pārziņā esošās kultūras institūcijas, nevalstiskās organizācijas un privātās institūcijas, kas darbojas kultūras jomā.Mērķgrupas aptuvenais skaitliskais apmērs:680 valsts, pašvaldību un privātās kultūras institūcijas, 3 980 mākslinieciskie kolektīvi, kā arī 900 nevalstiskās organizācijas.Samazinot oficiālās statistikas veidlapu pārskatos sniedzamo informāciju samazināms administratīvais slogs virknei sabiedrības mērķgrupu – mākslas un mūzikas skolām un vidusskolām, pašvaldībām un to iestādēm, Kultūras ministrijai, tādējādi radot ieguvumu – iespēju vairāk resursu novirzīt institūciju primāro funkciju īstenošanai. |
| 2. | Tiesiskā regulējuma ietekme uz tautsaimniecību un administratīvo slogu | Projekts izstrādāts, lai pilnveidotu kultūras institūciju datu informāciju. Tiesiskajam regulējumam būs pozitīva ietekme, tas dos iespēju samazināt administratīvo slogu, nepieprasot un neapstrādājot lieku informācijas daudzumu, kā arī nodrošinot vienotu informācijas iegūšanas procesu un novēršot informācijas dublēšanu. Atbilstoši Statistikas likuma 5.panta pirmās daļas 2.punktam tiesiskais regulējums ietver nepieciešamību nodrošināt datus, lai pildītu normatīvajos aktos noteiktās valsts institūciju funkcijas un Statistikas likuma 7.panta otrās daļas 10.punktam tiesiskais regulējums īsteno administratīvā sloga samazināšanu datu nodrošināšanas procesā. Tiks uzlabota kultūras kartē pieejamo pārskatu aizpildes formu aktualitāte un precizitāte, atvieglojot valsts, pašvaldību un privāto kultūras institūciju darbu un nodrošinot precīzu informāciju normatīvajos aktos noteikto valsts institūciju funkciju veikšanai. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2017.gads** | Turpmākie trīs gadi (*euro*) |
| **2018** | **2019** | **2020** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar kārtējo (2017) gadu | izmaiņas, salīdzinot ar kārtējo (2017) gadu | izmaiņas, salīdzinot ar kārtējo (2017) gadu |
| 1 | 2 | 3 | 4 | 5 | 6 |
| 1. Budžeta ieņēmumi: |   |   |  |   |   |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi |  0 | 0  |  0 |  0 |  0 |
| 1.2. valsts speciālais budžets |  0 |  0 |  0 |  0 |  0 |
| 1.3. pašvaldību budžets |  0 |  0 |  0 |  0 |  0 |
| 2. Budžeta izdevumi: |   |   |   |   |   |
| 2.1. valsts pamatbudžets |  0 |  0 | 0 | 0 | 0  |
| 2.2. valsts speciālais budžets |  0 |  0 | 0 | 0 | 0  |
| 2.3. pašvaldību budžets |  0 | 0  | 0  | 0  | 0  |
| 3. Finansiālā ietekme: |   |   |   |   |   |
| 3.1. valsts pamatbudžets | 0 |   |  0 | 0 | 0 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X |   |   |   |   |
|   |   |   |   |
|   |   |   |   |
| 5. Precizēta finansiālā ietekme: | X |   |   |   |   |
| 5.1. valsts pamatbudžets |   |   |   |   |
| 5.2. speciālais budžets |   |   |   |   |
| 5.3. pašvaldību budžets |   |   |   |   |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Īstenojot Projektā paredzēto kultūras institūciju adrešu informācijas papildināšanu ar nekustamā īpašuma valsts kadastra informācijas sistēmā piešķirto kadastra apzīmējumu, plānotas izmaksas 9 500 *euro* apmērā (t.sk. PVN), lai nodrošinātu Nekustamā īpašuma valsts kadastra informācijas sistēmā esošo datu par kultūras institūciju lietoto ēku vai telpu grupu kadastra apzīmējumiem importēšanu kultūras kartes sistēmā (pirmreizēja datu ielāde un funkcionalitāte, kas atļautu kadastra datus ielasīt automātiski pēc objekta adreses, izmaiņas datu attēlošanā publiskajā portālā un sistēmā). Datu importēšana tiks īstenota kā ārpakalpojums, ko nodrošinās Kultūras informācijas sistēmu centrs. Finansējums pirmreizējai datu ielādei tiks nodrošināts esošo budžeta līdzekļu ietvaros. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Projektā paredzētā kultūras kartē iekļautās institūciju adrešu informācijas papildināšana ar kadastra numuru vai kadastra apzīmējumu sekmēs pašvaldības darbību efektivitāti, administrējot nekustamā īpašuma nodokli. Muzeju reģistra un Bibliotēku reģistra informācijas un kadastra datu informācijas pieejamība vienā datu bāzē ļaus samazināt pašvaldību darba apjomu, kā arī administratīvo slogu, nepieprasot no nodokļu maksātājiem informāciju, kas ir nepieciešama nekustamā īpašuma nodokļa atvieglojumu un atbrīvojumu piešķiršanai. |

*Anotācijas IV un V sadaļa – Projekts šo jomu neskar.*

|  |
| --- |
| VI. Sabiedrības līdzdalība un komunikācijas aktivitātes |
| 1. | Plānotās sabiedrības līdzdalības un komunikācijas aktivitātes saistībā ar projektu  | Projekts attiecas uz noteiktu personu loku – kultūras nozaru institūcijām.  |
| 2. | Sabiedrības līdzdalība projekta izstrādē | Projekta izstrādes ietvaros Kultūras ministrija ir veikusi konsultācijas visu jomu pārraugošajām institūcijām, kuru darbības jomu skar Projektā paredzētais regulējums.  |
| 3. | Sabiedrības līdzdalības rezultāti | Kultūras ministrija ir ņēmusi vērā ieteikumus un saskaņojusi izmaiņas ar visu jomu pārraugošajām institūcijām, kuru darbības jomu skar Projektā paredzētais regulējums. |
| 4. | Cita informācija | Nav |

|  |
| --- |
| VII. Tiesību akta projekta izpildes nodrošināšana un tās ietekme uz institūcijām |
| 1. | Projekta izpildē iesaistītās institūcijas  | Kultūras ministrija, Kultūras informācijas sistēmu centrs, Valsts zemes dienests. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav |

Kultūras ministre D.Melbārde

Vīza: Valsts sekretārs S.Voldiņš

Turlaja 67330250

Laura.Turlaja@km.gov.lv